[{"text_idx": "#000000", "text": "Offsite Ready \u2013 growing best practice in offsite construction\nSkills on Site (SonS) \u2013 providing on site learning for students"}, {"text_idx": "#000002", "text": "CartrefNewyddionBydd hyfforddiant mewn o\u0302l-osod yn cefnogi diwydiant i ddenu a chadw talent er mwyn bodloni targedau sero-net"}, {"text_idx": "#000006", "text": "Bydd Prifysgolion yn rhan allweddol o\u2019r ymdrech genedlaethol i ymadfer, gan helpu i godi sgiliau a dysgu sgiliau newydd i\u2019r gweithlu ar gyfer economi o\u0302l-Covid. Yn ystod argyfwng Covid-19, mae\u2019r Brifysgol wedi bod yn defnyddio ei harbenigedd, profiad ac adnoddau i gefnogi\u2019r ymateb lleol, gan gynnal ei darpariaeth dysgu ar-lein er mwyn parhau i fynd i\u2019r afael a\u0302\u2019r bylchau mewn sgiliau a datblygu sgiliau busnesau cyfredol a denu buddsoddiad newydd i\u2019r rhanbarth. Gan weithio\u2019n agos gyda Llywodraeth Cymru, awdurdodau lleol a phartneriaid diwydiant i helpu i ailadeiladu ffabrig cymunedau, bydd galw mwy nag erioed am raddedigion gyda sgiliau lefel uchel i helpu i ysgogi twf economaidd yn y cyfnod ansicr hwn ac i\u2019r dyfodol."}, {"text_idx": "#000007", "text": "Mae pum cwrs newydd yn cael eu cyflwyno gan CWIC mewn partneriaeth a\u0302\u2019r Retrofit Academy, Stroma Certification ac Ymgynghorwyr Edwards Hart, er mwyn galluogi busnesau a\u2019u gweithwyr i ddarparu gwaith o\u0302l-osod o ran effeithlonrwydd ynni ar gyfer adeiladau presennol er mwyn bodloni targedau lleihau carbon."}, {"text_idx": "#000009", "text": "\u201cMae Strategaeth Sgiliau sero-net CWIC wedi\u2019i seilio ar lawer o ymchwil ac ymgysylltu helaeth a\u0302\u2019r diwydiant yn gysylltiedig a\u0302\u2019r symbyliad parhaus i foderneiddio a datgarboneiddio o fewn y sector.\n\u201cMae gan ddiwydiant Cymru her sylweddol o ran gweithio tuag at sero-net ac mae gwaith CWIC yn dangos sut rydym ni a\u2019n partneriaid mewn lle unigryw i yrru\u2019r diwydiant yn ei flaen gan fynd benben a\u0302\u2019r her.\n\u201cMae llwybr hollol newydd i yrfaoedd ym maes adeiladu\u2019n dod i\u2019r amlwg sy\u2019n cynnwys technoleg fodern newydd, a swyddi proffesiynol a rhai sydd angen sgiliau uchel. Mae rhai rolau swyddi na allwn hyd yn oed eu rhagweld eto, bydd angen i\u2019r maes adeiladu allu symud yn gyflym ac mae angen i ni symud ddwywaith mor gyflym er mwyn cadw\u2019n gyfredol.\u201d"}, {"text_idx": "#000010", "text": "Mae O\u0302l-osod yn ddull pragmatig ar gyfer y ty\u0302 cyfan er mwyn datgarboneiddio cartrefi presennol. Mae\u2019n broses soffistigedig a phwrpasol sy\u2019n ystyried y ffabrig neu\u2019r deunyddiau y mae cartrefi wedi\u2019u gwneud ohonynt; y ffordd rydym yn gwresogi ein cartrefi ac yn storio ynni ynddynt a\u2019r ffordd y cyflenwir ynni i\u2019n cartrefi. Mae uwchraddio\u2019n gallu cynnwys pympiau gwres, systemau ynni deallus a phaneli solar."}, {"text_idx": "#000012", "text": "\u201cMae\u2019r Retrofit Academy wedi arloesi o ran hyfforddi Cydlynwyr O\u0302l-osod er mwyn cefnogi rhoi Safon Effeithlonrwydd Ynni PAS 2035 ar waith ar draws y wlad. Fodd bynnag, hyd yn hyn dim ond 4% o\u2019r Cydlynwyr sydd wedi cymhwyso a chael eu hachredu sydd wedi\u2019u lleoli yng Nghymru. Mae\u2019r cydweithio hwn gyda CWIC yn rhoi cyfle i ni gynyddu\u2019r nifer hwn yn gyflym er mwyn rhoi mynediad i landlordiaid cymdeithasol a deiliaid tai yng Nghymru at bobl sy\u2019n gallu eu helpu i wireddu eu gweledigaeth o gael cartref iachus, twym a charbon isel,\u201d meddai David Pierpoint, Cyfarwyddwr, Retrofit Academy."}, {"text_idx": "#000013", "text": "Mae CWIC wedi bod ar flaen y gad o ran datblygu a chyflwyno mentrau hyfforddi a sgiliau datblygol ym maes adeiladu ers iddi gychwyn ym mis Medi 2016."}, {"text_idx": "#000014", "text": "Mae menter Cymru gyfan dan arweiniad Grw\u0302p PCYDDS sy\u2019n cynnwys Coleg Sir Ga\u0302r a Choleg Ceredigion ac yn gysylltiedig a\u0302 Choleg y Cymoedd a Choleg Cambria yn darparu llwybr datblygu gyrfa integredig rhwng gweithwyr, crefftau a galwedigaethau adeiladu proffesiynol, dan arweiniad a ddarperir gan y Ganolfan yn Abertawe. Maent yn gweithio\u2019n weithredol gyda\u2019i gilydd ac yn rhannu arferion gorau. Mae hyn yn cyfrannu at lefelau newydd o weithio cydweithredol rhwng y sector addysg (ysgolion, AB, AU a darparwyr preifat) a\u2019r diwydiant adeiladu."}, {"text_idx": "#000015", "text": "Maent yn gweithio gyda'i gilydd ac yn rhannu arferion gorau. Mae hyn yn cyfrannu at lefelau newydd o gydweithio rhwng y sector addysg (ysgolion, AB, AU, a darparwyr preifat) a'r diwydiant adeiladu."}, {"text_idx": "#000017", "text": "\u201cBydd hyfforddiant mewn o\u0302l-ffitio yn cefnogi\u2019r diwydiant ac yn helpu cyflogwyr i ddenu a chadw talent i gyrraedd y targedau uchelgeisiol ar gyfer adeiladu yng Nghymru. Bydd y fenter hon yn gwneud ymuno a\u0302'r diwydiant yn haws i ddechreuwyr newydd, gan helpu i ddatblygu eu sgiliau i sicrhau y gallant fwynhau gyrfa werth chweil ym maes adeiladu.\u201d"}, {"text_idx": "#000020", "text": "'Deall Eich Pw\u0302er' i wella sgiliau datgarboneiddio cartrefi"}, {"text_idx": "#000021", "text": "Llwyrdrochiad ar gyfer Disgyblion Adeiladu"}, {"text_idx": "#000022", "text": "Login with your site account"}, {"text_idx": "#000023", "text": "Not a member yet? Register now"}, {"text_idx": "#000024", "text": "Please sign me up for news!"}, {"text_idx": "#000025", "text": "Are you a member? Login now"}]